
	РЕСПУБЛИКА МОЛДОВА

ШТЕФАН  ВОДЭ


DECIZIE nr. 1/6
din 16 februarie 2012

Cu privire la conferirea titlului
„Cetăţean de onoare a oraşului Ştefan Vodă”

În semn de înaltă recunoştinţă din partea cetăţenilor oraşului Ştefan Vodă;

în baza procesului-verbal nr. 1 din 09.02.2012 al Comisiei speciale pentru evaluarea şi pregătirea materialelor cu privire la conferirea titlului „Cetăţean de onoare a oraşului Ştefan Vodă”;
în conformitate cu prevederile Regulamentului cu privire la stimularea morală şi materială a persoanelor fizice şi juridice pentru merite deosebite în activitatea oraşului Ştefan Vodă, aprobat prin decizia Consiliului orăşenesc nr. 3/15 din 18 august 2011;

în temeiul art. 14 alin. (2) lit. s) din Legea nr. 436 – XVI din 28 decembrie 2006 privind administraţia publică locală, Consiliul orăşenesc Ştefan Vodă DECIDE:

1. Se conferă titlul “Cetăţean de onoare a oraşului Ştefan Vodă”:

dlui Palancean Ion Toma (postmortem), prim-vicepreşedinte al Comitetului executiv raional Ştefan Vodă (Suvorov) în perioada 1964 – 1981, pentru muncă îndelungată şi prodigioasă în domeniul învăţămîntului şi organele administraţiei publice locale, înalt profesionalism, merite deosebite şi contribuţie substanţială la urbanizarea şi amenajarea oraşului Ştefan Vodă;

dlui Sirotenco Pavel Gherasim (postmortem), primul medic-şef al Spitalului raional Ştefan Vodă (Suvorov), pentru muncă îndelungată şi prodigioasă în domeniul ocrotirii sănătăţii, merite deosebite şi contribuţie substanţială la fondarea şi dezvoltarea asistenţei medicale spitaliceşti în oraşul şi raionul Ştefan Vodă, înalt profesionalism şi contribuţie la pregătirea tinerii generaţii de medici;
dnei Beleavcenco Ana Daniil, profesor de istorie la Liceul teoretic “Dimitrie Cantemir”, pentru muncă îndelungată şi prodigioasă în domeniul învăţămîntului, activitate metodico-didactică intensă, înalt profesionalism şi contribuţie substanţială la educarea elevilor şi în pregătirea tinerii generaţii de pedagogi;
dnei Bârzoi Varvara Gheorghe, şef al Secţiei statistică medicală şi informatică a Instituţiei medico-sanitare publice “Centrul medicilor de familie Ştefan Vodă”, pentru muncă îndelungată şi prodigioasă în domeniul ocrotirii sănătăţii, activitate metodico-organizatorică intensă, înalt profesionalism şi contribuţie substanţială la pregătirea tinerii generaţii de medici;
dlui Godiac Vasile Rodion, pensionar, pentru muncă îndelungată şi prodigioasă în economia naţională, merite deosebite şi activitate organizatorică intensă în dezvoltarea sistemului de deservire socială a populaţiei oraşului şi raionului Ştefan Vodă, activitate prodigioasă în organele administraţiei publice locale.

2. Secretarul Consiliului orăşenesc dna Galina Deriughin, în comun cu specialiştii din cadrul primăriei, vor întreprinde acţiunile necesare pentru organizarea şi desfăşurarea acţiunilor solemne de omagiere a cetăţenilor de onoare nominalizaţi.
3. Contabilitatea primăriei va asigura plata către cetăţenii de onoare sau familiilor cetăţenilor de onoare decedaţi a primei unice în mărime de 500 lei pentru anul 2012, precum şi va asigura plata primei unice respective anual pentru cetăţenii de onoare aflaţi la pensie şi achitarea suplimentară a acesteia cu prilejul jubileelor de vîrstă (50, 60, 65, 70, 75...... ani).
4. Controlul asupra executării prezentei decizii se încredinţează dlui Vladimir Popa, primarul oraşului Ştefan Vodă.

5. Prezenta decizie se aduce la cunoştinţa:

Oficiului teritorial Căuşeni al Cancelariei de Stat;

Cetăţenilor de onoare nominalizaţi sau familiilor acestora;

Primarului oraşului dlui Popa Vladimir;

Secretarului Consiliului orăşenesc dnei Deriughin Galina;

Contabilităţii primăriei;

Prin publicare în săptămînalul raional „Prier”, afişare în locurile publice şi Pe pagina web a primăriei.

         Preşedintele şedinţei consiliului                                      Vladimir Baligari
                   Contrasemnează:

     Secretarul Consiliului orăşenesc                                         Galina Deriughin

